Aija Klakocka

**Aija Klakocka** (dzimusi **Brumermane**  Rīgā) ir bijusī latviešu basketboliste, spēlēja centra pozīcijā, bijusi Latvijas sieviešu basketbola izlases dalībniece.

Latvijas izlasē debitējusi . Kopā ar Latvijas sieviešu izlasi ir izcīnījusi 6. vietu 2005. gada Eiropas čempionātā Turcijā, 4. vietu 2007. gada Eiropas čempionātā Itālijā, 7. vietu 2009. gada Eiropas čempionātā Latvijā un dalītu 9.-12. vietu Pekinas Olimpiskajās spēlēs. Latvijas izlases sastāvā pašlaik (2013) ir aizvadījusi 89 spēles un guvusi 325 punktus. Kopā ar Latvijas U-20 izlasi izcīnījusi 3. vietu 2005. gada Eiropas U-20 čempionātā. Izglītību ieguvusi Biznesa augstskolā "Turība".

## Biogrāfija
Aija Klakocka dzimusi basketbolistu ģimenē, viņas māte Ilze Šulce-Brumermane ir trīskārtējā Eiropas čempionvienību kausa ieguvēja TTT sastāvā, Aijas māsa Dace Brumermane basketbolu spēlēja profesionālā līmenī, tostarp Francijas līgā. Savas sporta gaitas sākusi TTP sporta skolā pie Maijas Kubliņas. Vidusskolas laikā divus gadus, laikposmā no 2002. līdz 2004. gadam, spēlējusi Francijas basketbola līgas komandas Tulūzas "Launaguet" kadetu vienības sastāvā. 2005. gadā spēlēja Latvijas U-20 izlases sastāvā Eiropas U-20 čempionātā, kur pirmoreiz neatkarīgās Latvijas laikā tika izcīnīta bronzas medaļa. 2006. gadā Aija kļuva par Latvijas Sieviešu basketbola līgas čempioni "Avantis/Turība" sastāvā.

2008.—2009. gada sezonā kopā ar klubu TTT Rīga izcīnīja otro vietu Latvijas Sieviešu basketbola līgā (finālā zaudējums SK Cēsis), kvalificējās *Final Four* turnīram Cēsīs Baltijas Sieviešu Basketbola līgā (4. vieta), FIBA Eirolīgas regulārajā sezonā neizkļuva no grupas.

2009.—2010. gada sezonā kopā ar klubu TTT Rīga tika iegūts Latvijas čempiontituls, klubs spēlēja arī Eirolīgas grupu turnīrā. 2010.—2011. gada sezonu A. Klakocka aizvadīja Francijas LFB kluba *[[USO Mondeville]]* sastāvā. 2011. gada sezonas nogalē viņa guva ceļgala traumu, tādējādi viņa nevarēja palīdzēt Latvijas izlasei 2011. gada Eiropas čempionātā.

2011. gada jūnija beigās parakstīja līgumu ar Itālijas basketbola klubu "Famila Wuber", kas 2010.—2011. gada sezonā izcīnīja uzvaru Itālijas čempionātā. 2011. gada oktobrī izcīnīja Itālijas Superkausu. 2011.—2012. gada sezonā viņa sasniedza Itālijas līgas finālu. Nākamo sezonu aizvadīja Ungārijas klubā "Bácsbasket".

Pēc tam spēlējusi Latvijas, POlijas un Francijas klubos, bet profesionālā basketbola karjeru noslēdza 2022. gadā kā Rīgas TTT spēlētāja.

## Sasniegumi
* 2005: 3. vieta Eiropas U-20 čempionātā kopā ar Latvijas sieviešu U-20 izlasi Čehijā.
* 2005: 6. vieta 2005. gada Eiropas čempionātā kopā ar Latvijas sieviešu izlasi Turcijā.
* 2007: 4. vieta 2007. gada Eiropas čempionātā kopā ar Latvijas sieviešu izlasi Itālijā.
* 2008: piedalīšanās Eirolīgā ar klubu TTT Rīga.
* 2008: Latvijas čempione TTT Rīga sastāvā.
* 2008: Uzvara Pekinas Olimpisko spēļu kvalifikācijas turnīrā Madridē, Spānijā.
* 2008: 4. vieta FIBA otrajā "Dimanta bumbas" turnīrā Hainiņā, Ķīnā.
* 2008: 9. vieta Pekinas Olimpiskajās Spēlēs kopā ar Latvijas sieviešu izlasi Pekinā, Ķīnā.
* 2009: Dalība Eirolīgā ar klubu TTT Rīga.
* 2009: Latvijas vicečempione un Baltijas līgas 4. vietas ieguvēja TTT Rīga sastāvā.
* 2009: 7. vieta 2009. gada Eiropas čempionātā kopā ar Latvijas sieviešu izlasi Latvijā.
* 2010: Dalība Eirolīgā ar klubu TTT Rīga.
* 2010: Latvijas čempione TTT Rīga sastāvā.
* 2011: Dalība Eirolīgā ar klubu USO Mondeville.
* 2013: dalīta 13.—16. vieta Eiropas čempionātā Francijā.

## Statistika Pekinas OS

## Atsauces

## Ārējās saites